Viborger Samler, 1845-06-07
J Aalborg Stifts Physikat (Thisted= og Hjørring Amt) antage kun Meyer i Skagen og Knudsen i Sæby, at de der i begge Egne saa almindelige Skrofler og Orme have deres Grund i den udelukkende Føde af tor Fisk, Kartofler og Meelspiser. Ramløse mener imidlertid, at hvis den var Hovedaarsagen til ovennævnte Sygdomme, maatte disse være endnu mere udbredte end de virkeligen ere. Speyer bemærker, at Vandet i Physikatet i Almindelighed og navnlig i Aalborg By er mindre godt. "Rundt omkring de store Moser, som findes indenfor Physikatets Grændser, især den store Vildmose i Vensyssel og den mindre, syd for Limfjorden i Fleskum Herred, er Brønd vandet tildeels Mosevand, ubehageligt af Udseende, Smag og Lugt. Uagtet dette Vand ikke undlader at vise sin skadelige Jndflydelse baade paa Folk og Fæ, og der gives Gaarde, hvor fremmede Tjenestefolk og indsatte Kreature maa gjennemgaae et Slags Cholera inden de akklimatiseres, saa gjøres der fast intet, selv paa de større Gaarde, for at tilveiebringe sundt Drikkevand. Til Anskaffelsen af simple Filtrermaskiner eller Filtrerstene, hvortil jeg meget har opmuntret, har jeg hidtil ikke kunnet formaae Vedkommende. Hjørring By er forsynet med rigeligt og godt Springvand, Aalborg Byes Vandvæsen, trænger derimod til en gjennemgribende Reform. Frederiks kildes Springvand er fortrinligt, men det fra Blegkilde til Byens Nytorv ledte Vand er deels meget kalkholdigt, deels forurenset ved at ledes til Byen gjennem Trærør. Almindeligere end dette Kildevand bruges, selv til Drikning, Vandet af de gjennem Byen strømmende Aaer. Disse gaae ind i Byen. i 3 Hovedgrene, og, løbende fra Syd til Nord, falde de udi Liimfjorden. Hvad Aavandets Qvantitet angaaer, da er det afhængigt deels af almindelige Aarsager, deels af lokale Forhold, idet Vandstanden beroer paa, i hvilken Grad de ved Aaerne anlagte Vandmøller opstemme Vandet, der undertiden staaer saa lavt, at der dannes aldeles tørre Sletter, eller ialfald Moradser, som i de varme Sommermaaneder ere lige ubehagelige for Lugt og Syn som skadelige for Sundheden, idet de udentvivl afgive et medvirkende Moment til de i Byen næsten endemisk herskende Nervefebre; dette gielder især Vandløbene om Aalborgslot. Til at forringe Vandets Qvalitet, gjøres alt muligt, og der kan neppe tænkes nogen Aarsag til Vands Fordærvelse, som ikke finder Anvendelse her i Byen. Lægges hertil, at naar der er høit Vand i Liimfjorden, dette da stiger op i Aaerne, saa vil det letteligen indsees, af hvilken Beskaffenhed Aavandet almindeligviis maa være. Der skulle for nærværende Tid anstilles nogle Undersøgelser i denne Retning især for Aalborgslots Vedkommende, men hvori disse bestaae, er ikke kommen til Physikatets Kundskab." Paa Færøerne bemærkes af Vithusen, at Vandet i Elvene ofte gjøres udrikkeligt og væmmeligt ved den store Mængde Orme, der i tørre og kolde Sommere, som den i 1843, fremavles paa det midterste Belte af de høiere Fielde. Paa Grund af at Høhøsten paa mange Steder slog feil formedelst det kolde ustadige Veir, døde ogsaa mange Faar, og Kartoflerne høstedes deels i ringe Mængde og angrebes deels af Frøst, ligeledes var Byg høsten mindre god. Derimod var Fiskefangsten jevnlig god og Grindefangsten overordentlig heldig, hvorved den fattigere Deel af Befolkningen fattes istand til at kjøbe sig sunde Fødemidler. Efter Volsøe iagttager man ikke den tilbørlige Forsigtighed med Hensyn til Fjernelsen af Levningerne og Jndvoldene af Hvalerne, der ofte ligge i stor Mængde paa Strandbredden, og udbrede en utaalelig Stank. Det er derfor ikke usandsynligt, at den altfor rigelige Nydelse af Hvalekjød har staaet i Forbindelse med de Tilfælde, som forekom af AbdominalTyphus. - Paa Grønland udleder Bloch den i Jacobshavn i Nord Grønland epedemisk herskende farlige Peritonetis af den der udelukkende Nydelse af Pleurontes cynoglossus L., der i høi Grad skal skade Fordøielsen. Hos dem der undgik denne Sygdom, opstode store, hurtigt suppurerende Abscesser i LyskeRegionen, der, naar de vare udtømte, yttrede en meget velgjørende Jndflydelse paa det øvrige befindende.